Document ID: 32003R1670

Κανονισμός (ΕΚ) αριθ. 1670/2003 της Επιτροπής
της 1ης Σεπτεμβρίου 2003
για την εφαρμογή του κανονισμού (ΕΚ, Ευρατόμ) αριθ. 58/97 του Συμβουλίου όσον αφορά τους ορισμούς των χαρακτηριστικών στις στατιστικές διάρθρωσης των επιχειρήσεων και για την τροποποίηση του κανονισμού (ΕΚ) αριθ. 2700/98 για τους ορισμούς των χαρακτηριστικών στις στατιστικές διάρθρωσης των επιχειρήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ, Ευρατόμ) αριθ. 58/97 του Συμβουλίου, της 20ής Δεκεμβρίου 1996, για τις στατιστικές διάρθρωσης των επιχειρήσεων(1), όπως τροποποιήθηκε τελευταία από τον κανονισμό (ΕΚ) αριθ. 1669/2003 της Επιτροπής(2), και ιδίως το άρθρο 12 σημείο iii),
Εκτιμώντας τα ακόλουθα:
(1) Ο κανονισμός (ΕΚ, Ευρατόμ) αριθ. 58/97 θέσπισε ένα κοινό πλαίσιο για την παραγωγή κοινοτικών στατιστικών σχετικά με τη διάρθρωση, τις δραστηριότητες, τις επιδόσεις και την ανταγωνιστικότητα των επιχειρήσεων εντός της Κοινότητας.
(2) Ο κανονισμός (ΕΚ) αριθ. 2700/98 της Επιτροπής, της 17ης Δεκεμβρίου 1998, για τους ορισμούς των χαρακτηριστικών στις στατιστικές διάρθρωσης των επιχειρήσεων(3), όπως τροποποιήθηκε από τον κανονισμό (ΕΚ) αριθ. 1614/2002(4), περιλάμβανε τους ορισμούς των χαρακτηριστικών των στατιστικών διάρθρωσης των επιχειρήσεων, που απαριθμούνταν στην κοινή ενότητα και τις λεπτομερείς ενότητες για τη βιομηχανία, το εμπόριο και τα δομικά έργα του κανονισμού (ΕΚ, Ευρατόμ) αριθ. 58/97 για τις στατιστικές διάρθρωσης των επιχειρήσεων. Ο κανονισμός (ΕΚ) αριθ. 2056/2002 του Συμβουλίου(5) εισήγαγε μια νέα σειρά χαρακτηριστικών για τα χρηματοπιστωτικά ιδρύματα και τα συνταξιοδοτικά ταμεία, καθώς επίσης και νέα χαρακτηριστικά για τις περιβαλλοντικές δαπάνες, για τα οποία είναι απαραίτητο να θεσπιστούν κοινοί ορισμοί. Επιπροσθέτως, είναι αναγκαίο να τροποποιηθούν οι υπάρχοντες ορισμοί όσον αφορά τα χαρακτηριστικά "αριθμός επιχειρήσεων", "κύκλος εργασιών", "αξία παραγωγής", "προστιθέμενη αξία σε τιμές κόστους συντελεστών παραγωγής" και "συνολικές αγορές αγαθών και υπηρεσιών", καθώς οι ορισμοί που προβλέπονται στον κανονισμό (ΕΚ) αριθ. 2700/98 δεν είναι δυνατόν να χρησιμοποιηθούν για τον υπολογισμό της τιμής των χαρακτηριστικών αυτών για τις ασφαλιστικές υπηρεσίες, τα χρηματοπιστωτικά ιδρύματα, τα συνταξιοδοτικά ταμεία και τις κεντρικές τραπεζικές δραστηριότητες.
(3) Είναι απαραίτητο να εφαρμοστεί μια σειρά ορισμών για τα χαρακτηριστικά των στατιστικών διάρθρωσης των επιχειρήσεων στους κλάδους των ασφαλιστικών υπηρεσιών, των χρηματοπιστωτικών ιδρυμάτων και των συνταξιοδοτικών ταμείων, προκειμένου να εξασφαλισθεί ότι τα στατιστικά δεδομένα που παρέχονται στην Επιτροπή είναι συγκρίσιμα, εναρμονισμένα και υψηλής ποιότητας.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ορισμοί των χαρακτηριστικών 12 12 0 και 12 15 0 του κανονισμού (ΕΚ) αριθ. 2700/98 οι οποίοι είναι απαραίτητοι για τις δραστηριότητες που καλύπτονται στα παραρτήματα 5, 6 και 7 του κανονισμού (ΕΚ, Ευρατόμ) αριθ. 58/97, καθώς και για τις δραστηριότητες που εμπίπτουν στην τάξη 65.11 της ΝΑCE αναθ. 1, τροποποιούνται όπως ορίζεται στο παράρτημα I τμήματα 3 και 4 του παρόντος κανονισμού.
Ο ορισμός του χαρακτηριστικού 11 11 0 για τις δραστηριότητες που καλύπτονται στο παράρτημα 7, ο ορισμός του χαρακτηριστικού 12 11 0 για τις δραστηριότητες που καλύπτονται από τα παραρτήματα 5 και 7 και ο ορισμός του χαρακτηριστικού 13 11 0 για τις δραστηριότητες των παραρτημάτων 5 και 6 τροποποιούνται όπως ορίζεται στο παράρτημα I τμήματα 1, 2 και 5 του παρόντος κανονισμού.
Άρθρο 2
Ο τροποποιημένος ορισμός του χαρακτηριστικού 21 11 0 του κανονισμού (ΕΚ) αριθ. 2700/98 και οι ορισμοί των χαρακτηριστικών 21 12 0 και 21 14 0 προσδιορίζονται στο παράρτημα II του παρόντος κανονισμού.
Άρθρο 3
Οι ορισμοί των χαρακτηριστικών που απαριθμούνται στο τμήμα 4 του παραρτήματος 6 του κανονισμού (ΕΚ, Ευρατόμ) αριθ. 58/97 προσδιορίζονται στο παράρτημα III του παρόντος κανονισμού.
Άρθρο 4
Οι ορισμοί των χαρακτηριστικών που απαριθμούνται στο τμήμα 4 του παραρτήματος 7 του κανονισμού (ΕΚ, Ευρατόμ) αριθ. 58/97 προσδιορίζονται στο παράρτημα IV του παρόντος κανονισμού.
Άρθρο 5
Τα κράτη μέλη εφαρμόζουν τις τροποποιήσεις των ορισμών των χαρακτηριστικών 12 12 0, 12 15 0 και 13 11 0 του τμήματος 4 του παραρτήματος 1 για τις δραστηριότητες της ομάδας 65.1 της ΝΑCE αναθ. 1 και για τα χρηματοπιστωτικά ιδρύματα που εμπίπτουν στην τάξη 65.22 της ΝΑCE αναθ. 1 για το έτος αναφοράς 2001 και τα επόμενα έτη.
Για τις δραστηριότητες της τάξης 66.02 της ΝΑCE αναθ. 1, τα κράτη μέλη εφαρμόζουν τους ορισμούς των χαρακτηριστικών 11 11 0, 12 11 0, 12 12 0 και 12 15 0 για το έτος αναφοράς 2002 και τα επόμενα έτη αναφοράς.
Τα κράτη μέλη εφαρμόζουν τον τροποποιημένο ορισμό του χαρακτηριστικού 21 11 0 και τους ορισμούς των χαρακτηριστικών 21 12 0 και 21 14 0 του τμήματος 4 του παραρτήματος 2 για το έτος αναφοράς 2001 και τα επόμενα έτη αναφοράς.
Τα κράτη μέλη εφαρμόζουν τους ορισμούς των χαρακτηριστικών που απαριθμούνται στο τμήμα 4 του παραρτήματος 6 του κανονισμού (ΕΚ, Ευρατόμ) αριθ. 58/97 για το έτος αναφοράς 2001 και τα επόμενα έτη.
Εφαρμόζουν τους ορισμούς των χαρακτηριστικών που απαριθμούνται στο τμήμα 4 του παραρτήματος 7 του κανονισμού (ΕΚ, Ευρατόμ) αριθ. 58/97 για το έτος αναφοράς 2002 και τα επόμενα έτη.
Άρθρο 6
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Σεπτεμβρίου 2003.

Labels: 12
4
19